Diari Oficial de la Generalitat Valenciana


Sumari del DOGV 7856, del 23-08-2016 (2016/6042)

Informació pública de l'annex per a l'execució de la línia elèctrica de mitjana tensió exterior a l'àmbit sector C-1 fins a la subestació elèctrica.
----------------------------------------------------------------------------------------------------------------------------------------------------

### Dades del document

Número de DOGV
:   7856

Data del DOGV
:   23-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6042


Organisme emissor
:   Ajuntament de Dénia

Tipus de document
:   Anunci

Informació pública de l'annex per a l'execució de la línia elèctrica de mitjana tensió exterior a l'àmbit sector C-1 fins a la subestació elèctrica. [2016/6042]  
D'acord amb la resolució d'aquesta Alcaldia amb data de hui, es publica el text íntegre d'aquesta:  
  
«Exposició pública de l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica, presentat per Construcciones Residenciales Dénia, SL, respecte del PAI sector C-1.  
  
En relació amb l'expedient de referència, i vist l'informe jurídic emés per la cap del Departament de Control Urbanístic, de data 1 de juliol de 2016, que textualment diu:  
  
«Antecedents  
  
Sense perjudici d'altres que consten a l'expedient, destaquen els següents:  
  
Primer. L'aprovació del programa d'actuació integrada respectiu es va acordar pel Ple de l'ajuntament, en sessió celebrada el dia 25 de juny de 2009 (BOPA de 18.03.2011), i va adjudicar la condició d'agent urbanitzador del programa a la mercantil Construcciones Residenciales Dénia, SL, ja que la seua alternativa tècnica i la seua proposició juridicoeconòmica foren les úniques presentades.  
  
Segon. Amb data 26 de gener de 2011 es subscriu el contracte urbanístic per al desplegament i execució del programa per al desenvolupament de l'actuació integrada de l'àmbit del sector UOP C-1 amb l'agent urbanitzador i es publica en el BOPA d'1 de març de 2011.  
  
Tercer. Així mateix, la reparcel·lació va ser aprovada per resolució d'Alcaldia de data 26 de gener de 2011.  
  
Quart. Mitjançant resolució de l'Alcaldia Presidència de data 7 de juny de 2016 dictada en l'expedient 3310.01/2010 es va desestimar la proposta de retaxació de càrregues formulada per l'urbanitzador.  
  
Consideracions  
  
Primera. Resulta d'aplicació la Llei Urbanística Valenciana 16/2005 i el seu reglament, aprovat per Decret 67/2006, de 12 de maig, per remissió de la disposició transitòria quarta de la Llei d'ordenació del territori i protecció del paisatge 5/2014, de 25 de juliol.  
  
Segona. Amb data 15 de juny de 2016 s'emet informe favorable de l'enginyer tècnic d'Obres Públiques, en el qual, entre altres qüestions, es verifica el manteniment de les garanties exigides per a fiançar les obres d'urbanització respectives, així com la concurrència de les autoritzacions sectorials exigides.  
  
Tercera. Amb data de hui, 1 de juliol de 2016, s'emet informe favorable del tècnic municipal de Medi Ambient.  
  
Quarta. Considerant el que es disposa en els articles 152 i següents de la Llei 16/2005, de 31 de desembre, Urbanística Valenciana, així com els articles 346 i següents del Decret 67/2006, de 12 de maig, pel qual s'aprova el Reglament d'ordenació i gestió territorial i urbanística, és procedent dur a terme la prèvia exposició pública de l'annex per a la realització de la línia elèctrica de tensió mitjana exterior a l'àmbit del sector C-1 fins a la subestació elèctrica formulat per Construcciones Residenciales de Dénia, SL.  
  
Cinquena. La competència per acordar l'exposició pública d'aquest annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica resideix en l'Alcaldia Presidència, de conformitat amb el que es disposa en els articles 21.1.j i 22.2.c de la Llei 7/1985, de 2 d'abril, reguladora de les bases de règim local, en la seua redacció donada per la Llei 57/2003, de 16 de desembre, de Mesures per a la Modernització del Govern Local.  
  
En conseqüència, s'emet la següent  
  
Proposta  
  
Primera. Sotmetre a exposició pública l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica, amb publicació de l'anunci en el tauler d'edictes i web d'aquest ajuntament, en el Butlletí Oficial de la Província d'Alacant, en el Diari Oficial de la Comunitat Valenciana i en un diari d'informació general, que estarà exposat a l'Área d'Urbanisme, situada en la ronda de les Muralles, número 42, en horari de 09.00 a 14.00 hores, per termini d'un mes, a fi que durant aquest termini puguen presentar-se pels interessats les al·legacions que consideren oportunes.  
  
  
Segona. Notificar aquesta resolució als interessats.  
  
Tercera. Donar compte a la Junta de Govern Local en la següent sessió que celebre.»  
  
Sobre la base de l'informe transcrit resolc:  
  
Aprovar la proposta de resolució en tots els seus termes i, en conseqüència, que es done compliment a cadascun dels tres apartats que en formen part.»  
  
El que es fa públic per a coneixement general.  
  
Dénia, 4 de juliol de 2016.- L'alcalde: Vicent Grimalt Boronat.